Breinlyn Graad R vir kinders tussen 4 en 6 jaar oud
Graad R is 'n ontdekkingsreis waar kinders betekenis begin gee aan die wêreld rondom hulle. Leer speel-speel met Breinlyn se 21 modules propvol prettige aktiwiteite en lessies. Die program bestaan uit 'n geïntegreerde kurrikulum wat buigsaamheid bied, met informele assessering.
BreinlynEdu2Go vir Graad 1 - 7
Edu2Go is Breinlyn se unieke produk wat vir die laer grade ontwerp is. Dit skep die ideale platform vir 'n liefde vir onafhanklike en lewenslange leer. Die program stel die ouer/voog in staat om die leerder deur 'n een-tot-een basis te onderrig, met 'n volledige kurrikulum en self-assessering, asook opsionele formele assessering in Junie en November om 'n Breinlyn-rapport te ontvang.
BreinlynEXPRESS vir Graad 8 - 11
BreinlynEXPRESS word aan leerders in graad 8 tot 11 gebied. Dit is ideaal vir dié wat hul eie kurrikulum wil gebruik, maar nogsteeds die skoolgebaseerde assesseringskomponente (SGA) wat deur Breinlyn verskaf word, vir hul portefeulje op hul eie tyd wil voltooi. Nadat die leerder se portefeulje gemodereerde gemodereer is, kan 'n opsionele finale eksamen in November geskryf word om 'n Breinlyn-rapport te kry.
Breinlyn vir Graad 8 - 12 (in lyn met die IEB se riglyne)
Breinlyn bied 'n volledige KABV-kurrikulum met leerder- en ouergidse, asook geskeduleerde aanlynassessering, met die leiding van passievolle vakadviseurs regdeur die jaar. Assesseringsopdragte word gereeld intern en ekstern gemodereer om die gehalte, geldigheid en integriteit daarvan te verseker.
Matriek vir Volwassense (ouer as 18 jaar)
Dit is nooit te laat om 'n nuwe uitdaging aan te pak nie. Breinlyn bied die ideale geleentheid vir individue ouer as 18 wat graag hul Nasionale Seniorsertifikaat wil verwerf. Graad 10 en 11 word in die eerste jaar voltooi, terwyl graad 12 in die laaste jaar plaasvind.